יחסי החוץ של סוריה

הבטחת הביטחון הלאומי, הגברת ההשפעה בקרב שכנותיה הערביות והבטחת החזרת רמת הגולן לשטחה, היו המטרות העיקריות במדיניות החוץ של הרפובליקה הערבית הסורית. בנקודות רבות בהיסטוריה שלה, חוותה סוריה מתח ארסי עם שכנותיה הגאוגרפיות, כגון טורקיה, ישראל, עיראק ולבנון. סוריה נהנתה משיפור היחסים עם כמה מדינות באזור שלה במאה ה-21, לפני האביב הערבי ומלחמת האזרחים במדינה

 היסטוריה 
ב-17 באפריל 1946 הכריז נשיא סוריה שוכרי אל-קוותלי על עצמאותה של סוריה מידי השלטון המנדטורי הצרפתי. הפוליטיקה הסורית, מתקופה זו ועד לשנות השישים המאוחרות, עמדה בסימן חוסר יציבות מובהק. המדינה ידעה כמה הפיכות עד לדיקטטורה של חאפז אל-אסד ממפלגת הבעת'. בתקופה זו התקרבה סוריה לברית המועצות כאשר שיתוף הפעולה הצבאי בין השניים החל בשנת 1956. במקביל היו איחוד כושל עם מצרים בראשות גמאל עבד אל נאצר במסגרת הרפובליקה הערבית המאוחדת ושיחות אחרות לאיחוד עם עיראק ומצרים שכשלו גם הן.

בימי חאפז אל-אסד, גברה מערבות סוריה בלבנון השכנה. נוכחות הכוחות הסורים במדינה החלה במהלך מלחמת האזרחים הלבנונית ונמשכה עד 2005. הנוכחות הצבאית בלבנון הסתיימה ב-26 באפריל על רקע מהפכת הארזים, שבאה בעקבות חיסולו של ראש הממשלה לשעבר רפיק אל-חרירי בשנת 2005. המדינות כוננו יחסים לראשונה בשנת 2007.

במהלך המאה ה-20 סוריה היוותה גורם מרכזי בסכסוך הערבי-ישראלי, ומצויה בעימות עם מדינת ישראל מאז הקמתה. סוריה עד היום תובעת מישראל את החזרת השליטה על שטח של כ-1,200 קמ"ר ברמת הגולן המערבית, שנכבש על ידי ישראל במלחמת ששת הימים בשנת 1967. לסוריה היה סכסוך טריטוריאלי גם עם טורקיה על שטח של 5,403 קמ"ר סביב מפרץ איסכנדרון, שסופח לטורקיה ב-1939, אם כי סוריה נוטה להשלים עם שליטת טורקיה באזור זה.

האמריקאים תיווכו במספר שיחות שלום בין הסורים והישראלים. לאחר שצדדה בגוש המזרחי במהלך המלחמה הקרה, החליטה סוריה בשנים 1990–1991 להדק את קשריה עם וושינגטון, לאחר קריסת ברית המועצות. במהלך העשור הראשון של המאה ה-21, ממשלת ארצות הברית הטילה שורה של סנקציות כלכליות על סוריה על רקע יחסה של סוריה לטרור וסוגיות אחרות.

מאז תחילת המאה ה-21 זיהתה סוריה שוב את רוסיה כשותפה מדינית חשובה, בפרט על רקע בידודה הבינלאומי. רוסיה מצדה הביעה לאורך השנים תמיכה גורפת בסוריה, תוך שהיא דחתה את ההאשמות כלפיה במגוון סוגיות בעייתיות, כגון התוכנית הגרעינית הסורית, פעילותה בלבנון, חימוש חזבאללה, תמיכתה בארגוני טרור ושיתוף הפעולה בינה לאיראן. מאז 2009, במקביל לוויתור על חובות כספיים שרוסיה דרשה מסוריה, רוסיה החלה לשפץ את בסיס צי טרטוס כולל העמקת הנמל במטרה לאפשר לאוניות מלחמה גדולות יותר לעגון בו.

מאז פרוץ מלחמת האזרחים המתמשכת מאז 2011, מדיניות החוץ של הסורים הייתה מבודדת יותר ויותר מהמדינות באזור ומהקהילה הבינלאומית. היחסים הדיפלומטיים נותקו עם כמה מדינות, כולל: טורקיה, ערב הסעודית, ירדן, קנדה, צרפת, איטליה, אוסטרליה, ניו זילנד, קוריאה הדרומית, שווייץ, שוודיה, דנמרק, הולנד, גרמניה, ארצות הברית, בריטניה, בלגיה, ספרד, יפן, קטר ובחריין. סוריה הושעתה מהליגה הערבית ב-2011 ומהארגון לשיתוף פעולה האסלאמי בשנת 2012. ב-26 במרץ 2013, הכירה פסגת הליגה הערבית בקואליציה הלאומית הסורית של האופוזיציה והכוחות המהפכניים כנציגים הלגיטימיים של העם הסורי. לקואליציה הלאומית הוענק מושב בפסגה. אלג'יריה, עיראק ולבנון התנגדו למעשה הכרה זה. ב-9 במרץ 2014 אמר המזכ"ל נביל אל-ערבי כי מושבה של סוריה יישאר פנוי עד שהאופוזיציה תסיים את הקמת מוסדותיה. יחסיה עם גאורגיה נותקו בעקבות הכרתה של סוריה בדרום אוסטיה ואבחזיה ב-2018, ויחסיה עם אוקראינה נותקו בעקבות הכרתה של סוריה ברפובליקה העממית של דונצק וברפובליקה העממית של לוהנסק ב-2022.

ממשלת סוריה המשיכה לטפח יחסים טובים עם בעלות הברית המסורתיות שלה, איראן ורוסיה. שניהן אף סייעו צבאית להשרדות ממשלה זו במלחמת האזרחים. מדינות אחרות המקיימות כיום יחסים טובים עם סוריה כוללות את סין, קוריאה הצפונית, אנגולה, וייטנאם, בולגריה, קובה, ונצואלה, בוליביה, אקוודור, ניקרגואה, גיאנה, הודו, דרום אפריקה, טנזניה, פקיסטן, ארמניה, בלארוס, דרום אוסטיה, טג'יקיסטן, אינדונזיה, הפיליפינים, אוגנדה, זימבבואה, מיאנמר, בורונדי, רומניה, סרביה, אוזבקיסטן, לאוס, מונגוליה, קמבודיה ואחרות. מבין מדינות הליגה הערבית, סוריה ממשיכה לקיים יחסים טובים עם עיראק, מצרים, אלג'יריה, לבנון, מאוריטניה, עומאן, סודאן והרשות הפלסטינית. לסוריה מעולם לא היו יחסים דיפלומטיים עם ישראל, קוסובו וטאיוואן.

בדצמבר 2018, לאחר שנשיא ארצות הברית דונלד טראמפ הודיע על נסיגה חלקית של כוחות ארצות הברית מסוריה, כמה מדינות יזמו פתיחה מחודשת של היחסים הדיפלומטיים שלהם עם סוריה. לאחר ביקורו של נשיא סודאן עומר אל-בשיר ב-2018, החלה הליגה הערבית את תהליך הכניסה מחדש של סוריה לארגון, ואילו איחוד האמירויות הערביות פתחה מחדש את שגרירותה בסוריה ב-27 בדצמבר כמו גם בחריין, ערב הסעודית, ועל פי הדיווחים גם כווית ואיטליה הודיעו על כוונתן לפתוח מחדש את שגרירותן במדינה. במרץ 2022, לראשונה זה 11 שנים, ביקר אסד במדינה ערבית, איחוד האמירויות הערביות.

 אפריקה 
מדינהכינון היחסיםפרטים1963 המאבק של האלג'יראים נגד הקולוניאליזם הצרפתי במהלך מלחמת העצמאות של אלג'יריה, גרר השראה ממדינות ערב האחרות כמו סוריה. אף על פי כן, בעקבות עצמאותה של אלג'יריה ב-1962 והפיכת המדינה הסורית בשנת 1963, שתי המדינות כוננו יחסים.
 על אף מלחמת האזרחים בסוריה, אלג'יריה שומרת עם סוריה על יחסים דיפלומטיים תקינים ונכון לשנת 2015 אלג'יריה קיבלה כמעט 25,000 פליטים סורים שנמלטו מהמדינה.
 לאלג'יריה שגרירות בדמשק הבירה.
 לסוריה שגרירות באלג'יר הבירה. ב-10 באוקטובר 2011, הפכה לוב למדינה הראשונה שהכירה במועצה הלאומית של סוריה, קבוצת מנהיגי האופוזיציה בסוריה ומחוצה לה, שהוקמה כחלופה לממשלת אסד. ב-1 במרץ 2020, משלחת דיפלומטית לובית, המייצגת את בית הנבחרים הלובי, ביקרה בדמשק על מנת להגיע להבנות בנושא הפעלת המשימות הדיפלומטיות בין שתי המדינות. היחסים בין שתי המדינות הם יחסים בעלי היסטוריה ארוכה, מהקרירות על רקע משבר הבצורת ברפובליקה הערבית המאוחדת ועד ההידוק ביחסים בין שתי המדינות על רקע מיגור אויבים משותף. מצרים וסוריה היו שתיהן חלק מהאימפריה העות'מאנית.
ביוני 2013 נשיא מצרים, מוחמד מורסי הודיע כי יסיים את כל היחסים עם ממשלת סוריה. אף על פי כן, תחת עבד אל-פתאח א-סיסי, מצרים נקטה בעמדה תומכת יותר כלפי ממשלת אסד. בשנת 2017, קראה מצרים להכניס מחדש את סוריה לליגה הערבית.
 לסוריה שגרירות בקהיר בירתה של מצרים.
 למצרים שגרירות בדמשק בירתה של סוריה. שתי המדינות חולקות היסטוריה משותפת: הן הושבו בעבר על ידי האימפריה הרומית.
 פרוץ מלחמת האזרחים בסוריה הקשתה על מערכת היחסים בין שתי המדינות, כאשר מרוקו תמכה באופוזיציה הסורית נגד משטר אסד בסוריה. מרוקו אף גירשה את שגריר סוריה בשנת 2012 כמחאה נגד משטרו של אסד. בשנת 2019, משום שינוי תפיסת ממשלת מרוקו לטובת בשאר אל-אסד, מרוקו בחרה להבטיח שתצביע בעד חזרתה של סוריה לליגה הערבית. אף על פי כן, המתיחות ההיסטורית בין שתי המדינות מעוררת חוסר אמון תמידי בין השתיים. ב-16 בדצמבר 2018, נשיא סודאן, עומר אל-בשיר, הפך לחבר הליגה הערבית הראשון שביקר בסוריה מאז פרוץ מלחמת האזרחים בסוריה בשנת 2011. תוניסיה הפסיקה להכיר בממשלת סוריה ב-4 בפברואר 2012. במהלך כהונתו קרא ראש ממשלת תוניסיה, חמאדי ג'עבלי, למדינות ערביות נוספות ללכת בעקבותיה ואמר: "עלינו לגרש את שגרירי סוריה ממדינות ערב". בשנת 2019 אמר נשיא המדינה, קייס סעיד, שבכוונתו לחדש את היחסים הדיפלומטיים של תוניסיה עם סוריה.

 אמריקה 
+מדינהכינון היחסיםפרטים לארגנטינה שגרירות בדמשק הבירה.
 לסוריה שגרירות בבואנוס איירס הבירה. היחסים בין המדינות החלו לראשונה כאשר ארצות הברית מינתה קונסול לחלב, שהייתה אז תחת האימפריה העות'מאנית. ב-7 בספטמבר 1946, הכירה ארצות הברית בסוריה העצמאית.
 בדצמבר 2012 הודיע נשיא ארצות הברית ברק אובמה כי מדינתו תכיר רשמית בקואליציה הלאומית הסורית של האופוזיציה והכוחות המהפכניים ולא בממשלת בשאר אל-אסד, כנציג הלגיטימי של העם הסורי. נכון לשנת 2012, שגרירותה של ארצות הברית אינה פעילה בעקבות מלחמת האזרחים בסוריה.
 ב-7 באפריל 2017, תקף הצבא האמריקאי את הבסיס הסורי שביצע את המתקפה הכימית בח'אן שייח'ון. לברזיל שגרירות בדמשק.
 לסוריה שגרירות בברזיליה הבירה. יחסי סוריה-ונצואלה השתפרו משמעותית לאחר בחירתו של הוגו צ'אווס לנשיא ונצואלה בשנת 2013.
 לסוריה שגרירות בקראקס הבירה.
 לוונצואלה שגרירות בדמשק הבירה.20 באוגוסט 1950 מקסיקו וסוריה כוננו יחסים דיפלומטיים באוגוסט 1950. במרץ 2011 החלה מלחמת האזרחים הסורית. מאז, היחסים בין שתי המדינות לא קיימים. מקסיקו תרמה גם 3 מיליון דולר לתמיכה בפליטים סורים בירדן, לבנון וטורקיה.
 למקסיקו שגרירות שממוקמת בקהיר בירת מצרים.
 לסוריה אין שגרירות במקסיקו. לצ'ילה שגרירות בדמשק.
 לסוריה שגרירות בסנטיאגו דה צ'ילה הבירה. לקובה שגרירות בדמשק.
 לסוריה שגרירות בהוואנה הבירה. מאז תחילת מלחמת האזרחים בסוריה, מעל 40,000 פליטים סורים התיישבו בקנדה.

 אסיה 
+מדינהכינון היחסיםפרטים במהלך מלחמת איראן–עיראק, סוריה צידדה באיראן כנגד האויב שלה בעיראק. איראן וסוריה קיימו ברית אסטרטגית, בין השאר בעקבות האיבה המשותפת שלהם לסדאם חוסיין והתיאום כנגד ארצות הברית וישראל. לסוריה ולאיראן גם שיתוף פעולה של הברחת כלי נשק מאיראן לחזבאללה אשר נמצא בלבנון הגובלת בישראל.
 סוריה נחשבת לבעלת הברית הקרובה ביותר של איראן, על אף הפערים הדתיים והאידאולוגיים בין המדינות. במהלך השנים איראן השקיעה בסוריה משאבים צבאיים, כלכליים ומדיניים רבים, והיא התומכת המרכזית שלה מאז ראשית מלחמת האזרחים בסוריה בזירה הצבאית והבינלאומית. בתמורה משמשת סוריה כצינור אספקה לעושי דבריה של איראן, בהם חזבאללה, חמאס והג'יהאד האסלאמי הפלסטיני. שתי המדינות רואות עין בעין נושאים עקרוניים רבים, מכירות באויבים משותפים ומשתפות פעולה בנושאים מגוונים. ביוני 2011, הסביר המנהיג העליון של איראן עלי ח'אמנאי את תמיכת ארצו במשטר: "בכל מקום בו קיימת תנועה אסלאמית, פופולרית ואנטי-אמריקאית, אנו תומכים בה". בסוריה חיים כ-120,000 תושבים ממוצא ארמני.
 בארמניה יש שגרירות בדמשק הבירה וקונסוליה בחלב.
 מאז 1997 יש לסוריה שגרירות בירוואן. גאורגיה הודיעה על ניתוק היחסים דיפלומטיים עם סוריה במאי 2018 לאחר שסוריה הכירה באבחזיה ודרום אוסטיה כמדינות עצמאיות.סוריה הכירה בעצמאותה של דרום אוסטיה ושומרת על יחסים דיפלומטיים עם המדינה. להודו ולסוריה קשרים היסטוריים ותרבותיים הבאים רבות לידי ביטוי בתחום הכלכלי. המדינות קיימו יחסים יחסית טובים במהלך מלחמת האזרחים בסוריה. אף על פי שטורקיה חולקת את הגבול המשותף הארוך ביותר שלה עם סוריה וקשרים גאוגרפיים, תרבותיים והיסטוריים שונים אחרים קושרים את שתי המדינות השכנות, היחסים בין המדינות מתוחים זה מכבר.
 המתח המסורתי ביחסים נבע ממחלוקות הכוללות סיפוח עצמי של פרובינציית האטיי לטורקיה בשנת 1939, סכסוכי מים שנבעו מפרויקט דרום-מזרח אנטוליה ותמיכת סוריה במפלגת הפועלים של כורדיסטן (PKK), ובנוסף, פירוק הצבא הארמני הסודי לשחרור ארמניה (ASALA) שהוכר כארגון טרור על ידי נאט"ו, האיחוד האירופי ומדינות רבות אחרות. היחסים השתפרו מאוד לאחר אוקטובר 1998, אז גורש מנהיג ה-PKK, עבדוללה אג'לאן, על ידי הרשויות הסוריות. עם זאת, מלחמת האזרחים הסורית מתחה שוב את היחסים בין המדינות, והובילה להשעיית הקשר הדיפלומטי.
 סוריה שמרה על שגרירות באנקרה ושתי קונסוליות כלליות באיסטנבול ובגזיאנטפ. לטורקיה הייתה שגרירות בדמשק וקונסוליה כללית בחלב.
 מאז תחילת מלחמת האזרחים הסורית, היחסים בין סוריה לטורקיה התדרדרו מאוד. הסכסוך הסורי החל להשפיע על טורקיה כאשר לפחות 3,000 פליטים סורים ברחו מסוריה כתוצאה מאירועים כמו מבצע של צבא סוריה בג'סר א-שורור ביוני 2011. ביוני 2011, ראש ממשלת טורקיה רג'פ ארדואן תיאר בפני הסוכנות האנטולית את תחושתו כי "הם [סוריה] אינם פועלים באופן אנושי. זו פראיות." עם זאת, בתחילת הדרך נמנעה ממשלת טורקיה מלתאר את הסורים שנמלטו לטורקיה כ"פליטים "או" מבקשי מקלט", ובמקומה התייחסה אליהם כאורחים, וארדואן, תוך דרישה ליישום רפורמות שהובטחו על ידי ממשלת סוריה נמנע מלכתחילה לקרוא לעזיבתו של בשאר אל-אסד, אם כי לאחר מכן עשה גם את זאת. ב-9 באוקטובר 2019 החל חיל האוויר הטורקי בתקיפת ערים בכורדיסטן הסורית, בהן תל אבייד וראס אל-עין.1921 יפן החילה סנקציות כנגד ממשלת סוריה בספטמבר 2011, ואף סגרה זמנית את השגרירות שלה בדמשק במרץ 2011.1921 לשתי המדינות היסטוריה משותפת כאשר ירדן הייתה החלק הדרומי של סוריה בתקופת השלטון העות'מאני עד הסכם סייקס–פיקו בו קיבלה צרפת את השליטה על סוריה והממלכה המאוחדת את השליטה על ישראל וירדן. ההסכם הוא מה שגרם לשתי המדינות להתחלק ואם לא היו מתחלקות סביר להניח שהיו נשארות מדינה אחת עד היום. שתי המדינות נלחמו יחד נגד ישראל במגוון מלחמות ושתי המדינות היו שונאות ישראל עד שנת 1995 בה ירדן חתמה על הסכם השלום עם ישראל. לאחר הסכם השלום בין ישראל לירדן, הייתה ירדן נקודת מעבר חשובה עבור אנשי עסקים סורים העוסקים בעסקים בשטחים הפלסטיניים.
 היחסים בין שתי המדינות השתפרו לאחר מותו של חוסיין מלך ירדן והצטרפותו של עבדאללה השני, מלך ירדן בפברואר 1999 ומותו של חאפז אל-אסד והצטרפותו של בנו בשאר בשנת 2000. מלך ירדן ביקר בסוריה על מנת לברך את בשאר באותה שנה.
 במהלך מלחמת האזרחים בסוריה, ירדן עבדה בשיתוף פעולה הדוק עם ארצות הברית ותמכה במורדי החזית הדרומית המתונה עד שנת 2017, אך גם הייתה מתואמת עם רוסיה.
 ב-26 במאי 2014 גירשה ירדן את שגריר סוריה ממדינתה. יחסי ישראל–סוריה מתאפיינים מראשיתם בעוינות שאף הביאה לשלוש מלחמות בין המדינות. מלחמת העצמאות, מלחמת ששת הימים ומלחמת יום הכיפורים. העמדה הסורית הבסיסית שוללת את הרעיון הציוני ורואה במדינת ישראל נטע זר במזרח התיכון שיש לעוקרו מן השורש. מאז הקמתה הייתה סוריה חלוצת ומובילת המאבק המדיני והצבאי ביישוב היהודי ומדינת ישראל.
 מספר תקיפות בסוריה, יוחסו לישראל, על פי פרסומים בתקשורת, הגם שישראל לא אישרה אותם. אלו כללו את תקיפת הכור הגרעיני בסוריה בספטמבר 2007, (ישראל לקחה עליה אחריות רק במרץ 2018), חיסול בכיר חזבאללה עימאד מורנייה בדמשק ב-12 בפברואר 2008, תקיפת שיירת הנשק הסורית במחוז ריף דמשק שבסוריה בינואר 2013 ומספר תקיפות של מחסני נשק ומתקנים צבאיים במאי 2013.
 בשנת 2008 אישר נשיא סוריה בשאר אל-אסד כי השיחות עם ישראל התחדשו באמצעות צד שלישי. בות'יינה שעבאן, אישרה כי ישראל מוכנה לוותר על רמת הגולן. למרות ניסיונות חוזרים ונשנים מאז ראשית שנות ה-90 של המאה ה-20 להגיע להסכם שלום, מתקיים עד היום מצב לוחמה רשמי בין המדינות. סוריה הגדולה, כפי שהייתה מכונה בתקופת שלטון האימפריה העות'מאנית, הייתה מורכבת מסוריה, לבנון, ישראל וירדן של ימינו. בשנת 1943 השיגו סוריה ולבנון עצמאות זמנית מצרפת, ומכיוון ששאפו לעצמאות מלאה ולנסיגת כל הכוחות הזרים עד 1946, הקפידו התנועות הלאומיות לשמור על אחדות כדי לא לפגוע ברעיון העצמאות. בתחילה הייתה ברית כלכלית בין המדינות, אך היא הסתיימה בשנת 1948, אולם הלאומנים הסורים לא הסכימו להכיר בעצמאות לבנון, וראו בה חלק לא נפרד מסוריה הגדולה.
 במהלך מלחמת האזרחים הלבנונית 1975–1990, לבנון ביקשה את סיוע סוריה ככח שמירת שלום ערבי. הליגה הערבית הסכימה לשלוח כח שמירת שלום המורכב ברובו מחיילים סורים. בתחילה, מטרת הסורים הייתה להגן על הנוצרים ולסייע להם אל מול המוסלמים, אשר חברו ל"תנועה הלאומית הלבנונית" (LNM). שנתיים לאחר מכן, בשנת 1978, סוריה שינתה את עמדתה וצידדה באש"ף. הכוחות הסורים נותרו בלבנון, כשהם בעלי השפעה לא מבוטלת על ממשלתה משנת 1990 ועד 2005. לאחר נסיגת ישראל מדרום לבנון ומותו של חאפז אל-אסד בשנת 2000, הנוכחות הצבאית הסורית בלבנון ספגה ביקורת קשה והתנגדות מהאוכלוסייה הלבנונית.
 היחסים בין המדינות כוננו רק בשנת 2008, לאחר שבשאר אל-אסד החליט להכיר בריבונותה של לבנון, בעקבות נסיגת הכוחות הסוריים מלבנון בשנת 2005.
 מלחמת האזרחים בסוריה שהחלה ב-2011 בעקבות האביב הערבי, ליבתה מחדש את האלימות העדתית בלבנון מימי מלחמת האזרחים בלבנון, מה שבא לידי ביטוי בכך שמוסלמים סונים רבים סייעו למורדים בסוריה מבחינה לוגיסטית או צבאית ומאידך שיעים רבים תמכו באסד מאחר שהמיעוט העלאווי השליט בסוריה נחשב כשלוחה של האסלאם השיעי. זליגת מלחמת האזרחים הסורית ללבנון הביאה בעקבותיה אי שקט למדינה אשר בה יש מאבק פוליטי מתמיד בין שני גושים גדולים: מחנה ה-14 במרץ האנטי-סורי שנתמך בידי סעודיה, ומחנה ה-8 במרץ הפרו-סורי שמגובה בידי איראן. התנגשויות אלימות בין חמושים סונים לבין צבא לבנון החלו לראשונה בשנת 2011 בטריפולי והתפשטו גם לביירות, לצידון ולערים נוספות - מה שהוביל לפריסה מיידית של צבא לבנון בביירות ובצפון לבנון, ושיאם היה בכניסה ובהתבססות של לוחמי המדינה האסלאמית וג'בהת א-נוסרה בהרי קלמון ובפאתי ערסאל למרות ניסיונות חוזרים ונשנים של צבא לבנון לעקור אותם מהאזור. סין1 באוגוסט 1956 הממשלה הלאומנית של סין הכירה בסוריה בשנת 1946. היחסים הדיפלומטיים בין שתי המדינות כוננו ב-1 באוגוסט 1956.
 לסין יש שגרירות בדמשק
 לסוריה שגרירות בבייג'ינג. לעומאן שגרירות בדמשק הבירה.
 לסוריה שגרירות במסקט הבירה. ראשית היחסים החלו בפיצול המדינות לאחר מלחמת העולם הראשונה, מה שגרם לקץ החלום של שלטון השושלת ההאשמית בסוריה הגדולה. לאחר מכן ידעו יחסי המדינות עליות ומורדות, וכיום יחסי המדינות מתאפיינים בשיתוף פעולה ובלחימה כנגד כוחות דאעש.
 לאחר התחלת מלחמת האזרחים בסוריה, עיראק נמנעה מההצבעה האם לגרש את סוריה ממדינות ערב. אנשי הדת השיעים של עיראק סירבו לתת תמיכה באסד, ואילו מוקתדא א-סאדר קרא לנשיא סוריה להתפטר מהשלטון. מאז 2016, מתנדבים עיראקים נלחמים לצד הצבא הסורי, וכוחות שלהם נפגשו על מעבר הגבול הסורי-עיראקי.
 ביולי 2017 חתמה עיראק, יחד עם איראן, על הסכם להגברת שיתוף הפעולה הצבאי עם סוריה. בין המדינות ישנם יחסים היסטוריים אשר החלו בשנות ה-40 של המאה ה-20 עם עצמאותה של סוריה והכרת כל מדינה ברעותה.
 במלחמת ששת הימים סוריה לחמה לצד צבאות ערב וכנגד מדינת ישראל בעוד שערב הסעודית תמכה בצבאות ערב ושלחה כוח סיוע לצבאות ערב כנגד מדינת ישראל. במלחמת יום הכיפורים שלחה ערב הסעודית לסוריה חיל משלוח, שכלל גדוד צנחנים וגדוד שריוניות AML ולא הספיק לקחת חלק במלחמה. בנוסף העבירה ערב הסעודית לירדן כוח גדול יותר של שתי חטיבות חי"ר, גדוד טנקים, 54 קני ארטילריה וחמישה מסוקים אך כוחות אלה תגברו את כוחות הצבא הירדני שנותרו בשטח ירדן ולא השתתפו בקרבות.
 מלחמת האזרחים בסוריה שהחלה בשנת 2011 פגעה ביחסים בין המדינות. עקב העברות נשק לכאורה של ערב הסעודית לכוחות האופוזיציה הסורית ולמורדים, וחברות בכוח משימה מיוחד למבצע פתרון אינהרנטי. איראן לעומת זאת, תומכת בכוחות בשאר אל-אסד והקואליציה הסורית. עבדאללה, מלך ערב הסעודית היה המנהיג הראשון בעולם הערבי לגנות את משטר אסד באוגוסט 2011 וקרא לאזרחי סוריה לצאת ולהפגין. כתוצאה מכך, השגריר הסורי בערב הסעודית גורש ושגרירות ערב הסעודית בסוריה נסגרה בפברואר 2012. שתי המדינות היו בדרך המשי בה התחלפו חילופי תרבויות במשך מאות שנים. במהלך מלחמת יום הכיפורים בשנת 1973 (המכונה בדרך כלל מלחמת הרמדאן בפקיסטן) סייעו כמה טייסים פקיסטנים לחיל האוויר הסורי. בשנת 2005 סוריה ופקיסטן סיכמו על שיתוף פעולה הדדי בתחומי המדע והטכנולוגיה. פקיסטן תומכת בממשלת סוריה על אף מלחמת האזרחים בסוריה. סוריה וקוריאה הצפונית נמצאות ביחסים הדוקים עוד מאז סוף שנות ה-60 של המאה ה-20, כאשר קוריאה הצפונית סיפקה סיוע צבאי לסוריה במלחמותיה עם ישראל. לכל אחת מהמדינות שגרירויות בבירות אחת של השנייה. קטר נשיא סוריה חאפז אל-אסד התייצב לצידה של ערב הסעודית כנגד האמיר הקטרי חמאד בן ח'ליפה אאל ת'אני כאשר הוא הדיר את אביו. בהמשך ביקר בשאר אל-אסד בדוחה בשנת 2003, שיזם פרק חדש של יחסי כלכלה, מסחר והשקעות בין המדינות. בשנים 2007–2008 הוקמו בסוריה כמה בנקים במימון קטרי.
 במהלך מלחמת האזרחים בסוריה, קטר, יחד עם ערב הסעודית, טורקיה ומדינות המערב, תמכו באופן פומבי במורדים שונים בתמיכה בנשק ובכספים כנגד הממשלה. קטר הייתה המממנת הגדולה ביותר של כוחות האופוזיציה הסוריים במהלך מלחמת האזרחים.

 אירופה 
+מדינהכינון היחסיםפרטים31 במרץ 1992 סוריה הכירה באוקראינה כמדינה עצמאית ב-28 בדצמבר 1991. היחסים היו חיוביים עד שנת 2011, אז התקררו באופן משמעותי. ב-29 ביוני 2022 אוקראינה ניתקה את היחסים עם סוריה, עקב הכרתה בעצמאותן של הישויות הבדלניות בחבל דונבאס: הרפובליקה העממית של לוהנסק והרפובליקה העממית של דונצק. איטליה סגרה את שגרירותה בסוריה ב-2012 עקב מלחמת האזרחים בסוריה.24 באוגוסט 1954 לבולגריה שגרירות בדמשק הבירה ובקונסוליית כבוד בחלב.
 לסוריה שגרירות בסופיה הבירה.26 באוגוסט 1993 היחסים בין המדינות החלו ב-26 באוגוסט 1993. היחסים בין המדינות נותקו בשנת 1965 לאחר כינון היחסים עם מדינת ישראל. שגרירות גרמניה בדמשק נסגרה ב-19 בינואר 2012.
 העניינים הדיפלומטיים מטופלים כיום באמצעות השגרירות הגרמנית שבביירות, לבנון.
 לסוריה יש שגרירות בברלין בירת גרמניה.29 באוגוסט 1992 שתי המדינות כוננו יחסים דיפלומטיים ב-29 באוגוסט 1992.
 בעקבות פרשת קריקטורות מוחמד וההתקפה לאחר מכן על שגרירות דנמרק בשנת 2006, הדרדרו מאוד היחסים בין המדינות.
 דנמרק מחזיקה בסוריה שגרירות בדמשק בלבד, אולם סוריה אינה מחזיקה בדנמרק אף נציגות דיפלומטית. הולנד סגרה את שגרירותה בסוריה ב-2012 עקב מלחמת האזרחים בסוריה. בשנת 2001 נוצרו יחסים חיוביים בין ראש הממשלה טוני בלייר לממשלת סוריה, במסגרת המלחמה העולמית בטרור. מאז מלחמת האזרחים בסוריה בשנת 2011 היחסים התדרדרו, ובריטניה הייתה אחת המדינות הראשונות שהכירו באופוזיציה כנציגה הלגיטימית היחידה של העם הסורי. הקשר הראשון בין שתי מדינות הים התיכון החל בקדמוס שהציג את האלף-בית הפיניקי ליוון העתיקה. בנוסף, אוגרית בסוריה הייתה בקשר גם עם מסיניאה והתרבות המינואית, עד שנהרסה על ידי גויי הים.
 ב-8 במאי 2020 הודיע שר החוץ היווני ניקוס דנדיאס על שיקום היחסים בין יוון לסוריה, ומינה את השגריר לשעבר בסוריה וברוסיה, טסיה אתנאסיו, כשליח מיוחד של משרד החוץ של יוון לסוריה.
 יוון מחזיקה בסוריה שגרירות בדמשק ושלוש קונסוליות כבוד בלטקיה, טרטוס וחלב.
 סוריה מחזיקה ביוון שגרירות באתונה. לפולין הייתה שגרירות בדמשק אשר נסגרה ב-2012.
 לסוריה שגרירות בוורשה.1953 לפינלנד הייתה שגרירות בדמשק אשר נסגרה ב-2012. לקשרים בין צרפת לסוריה רקע היסטורי ארוך ועשיר. סוריה הייתה מנדט חבר הלאומים של צרפת במשך שני עשורים לאחר התמוטטות האימפריה העות'מאנית לאחר מלחמת העולם הראשונה, לפני שפונו החיילים הצרפתים האחרונים מסוריה והכרה רשמית עצמאות סוריה ויחסים דיפלומטיים בין צרפת למדינה הסורית שזה עתה נוצרו.
 למרות הקשרים ההיסטוריים בין סוריה לצרפת, היחסים מתוחים לעיתים קרובות כתוצאה מהמצב הבלתי יציב של הפוליטיקה של המזרח התיכון ומדיניות החוץ של צרפת. צרפת, מאז אוגוסט 2011, מתעקשת כי על נשיא סוריה, בשאר אל-אסד, המגובה על ידי רוסיה ואיראן, להתפטר, ומאז צרפת מגבה את האופוזיציה הסורית. צרפת הייתה המדינה המערבית הראשונה שהעניקה הכרה ב-SOC ב-13 בנובמבר 2012.
 לצרפת הייתה שגרירות בדמשק (נסגרה במרץ 2012) וקונסוליה כללית בחלב ולטקיה. לסוריה יש שגרירות בפריז וקונסוליות במרסיי ובפואנט-א-פיטר. נשיא סוריה בשאר אל-אסד הפך לנשיא הסורי הראשון שביקר בקפריסין כשעשה זאת בנובמבר 2010, וכתוצאה מכך נחתמו חמישה הסכמים בין שתי המדינות והמדינות התחייבו לעבוד מקרוב בנושאים בעלי עניין משותף. שני המנהיגים הסכימו להעצים את שיתוף הפעולה בתחום התיירות, הבנייה, האנרגיה, התחבורה, החינוך, השירותים והטלקומוניקציה, כמו גם בתחומים אחרים במגזר הציבורי והפרטי. ההסכם החשוב ביותר שנחתם בין המדינות היה על תיאום שירותי חיפוש והצלה. בנוסף, קפריסין וסוריה חתמו על הסכמים בנושא שיתוף פעולה בשירותי טלקומוניקציה וטכנולוגיית מידע, שירותי אוויר, שיתוף פעולה תרבותי, ביטוח לאומי וחקלאות. שתי המדינות הגיעו גם להסכמה על שיתוף פעולה טכני בין הבנקים המרכזיים של שתי המדינות.29 באוגוסט 1997 היחסים בין המדינות החלו ב-26 באוגוסט 1997. לסוריה יש שגרירות בבוקרשט וקונסוליית כבוד בקונסטנצה.
 לרומניה יש שגרירות בדמשק ושתי קונסוליות כבוד בחלב ולטקיה. בין המדינות מערכת יחסים איתנה ורבת שנים שראשיתה כבר בימי ברית המועצות. לרוסיה יש שגרירות בדמשק, ולסוריה שגרירות במוסקבה. רוסיה נהנית מיחסים היסטוריים חזקים, יציבים, וידידותיים עם סוריה, כפי שהיה לה עם רוב המדינות הערביות קודם פריצתו של האביב הערבי. המתקן הימי היחיד של רוסיה באזור הים התיכון ממוקם בנמל הסורי בעיר טרטוס והוא חלק מצי הים השחור שלה.
 בשנים 2011–2012 השתמשה רוסיה בזכות הווטו שלה במועצת הביטחון של האו"ם כדי לבלום החלטות שונות שמקדמות מדינות מערביות וערביות, שמטרתם להטיל סנקציות אפשריות או התערבות צבאית נגד ממשלת סוריה. כן המשיכה רוסיה לספק כמויות גדולות של נשק שסוריה התחייבה לקנות קודם לכן. ב-30 בספטמבר 2015, העמיקה רוסיה את מעורבותה בלחימה בסוריה והציבה בסוריה מטוסי קרב וכוחות קרקע, שהשתתפו בלחימה לצד אסד, ותקפו קבוצות מיליטנטיות הלוחמות נגד הממשלה, במסווה לחימה בדאעש.
 לרוסיה שגרירות בדמשק וקונסוליה בחלב.
 לסוריה שגרירות במוסקבה הבירה. לשוודיה יש שגרירות בדמשק שהועברה מאוחר יותר זמנית לביירות שבלבנון מסיבות ביטחוניות.
 סוריה מיוצגת בשוודיה באמצעות שגרירותה בסטוקהולם הבירה. שווייץ סגרה את שגרירותה בדמשק בשנת 2012 והטילה סנקציות כלכליות על ממשלת סוריה.

 ראו גם 
 פוליטיקה של סוריה
 מלחמת האזרחים בסוריה

 קישורים חיצוניים 

 הערות שוליים 

קטגוריה:סוריה: פוליטיקה
קטגוריה:סוריה: יחסי חוץ
קטגוריה:סוריה: צבא וביטחון
סוריה